

**Výročná správa 2017**

Obsah

[1. Úvodná časť 2](#_Toc514145309)

[1.1. Obchodné meno a sídlo spoločnosti 2](#_Toc514145310)

[1.2. Predmet činnosti 3](#_Toc514145311)

[1.3. Orgány spoločnosti 3](#_Toc514145312)

[1.4. Organizačná štruktúra 3](#_Toc514145313)

[1.5. Iné dôležité informácie 3](#_Toc514145314)

[2. Správa o činnosti spoločnosti 4](#_Toc514145315)

[2.1. Všeobecný hospodársky vývoj 4](#_Toc514145316)

[2.2. Vývoj na trhu a údaje o významných rizikách a neistotách 4](#_Toc514145317)

[2.3. Hospodárenie spoločnosti 4](#_Toc514145318)

[2.3.1. Výnosy 4](#_Toc514145319)

[2.3.2. Náklady 5](#_Toc514145320)

[2.3.3. Ľudské zdroje 6](#_Toc514145321)

[2.3.4. Finančná výkonnosť, finančné a prevádzkové výsledky 7](#_Toc514145322)

[2.4. Návrh na rozdelenie zisku alebo na úhradu straty 8](#_Toc514145323)

[2.5. Výskum a vývoj 8](#_Toc514145324)

[2.6. Životné prostredie 8](#_Toc514145325)

[2.7. Významné skutočnosti po termíne ročnej závierky 8](#_Toc514145326)

[3. Výhľad spoločnosti 8](#_Toc514145327)

# Úvodná časť

# Obchodné meno a sídlo spoločnosti

Názov: ENERGOCHEMICA TRADING a. s.

Sídlo: Pribinova 25, 811 09 Bratislava

IČO: 46 798 072

# Predmet činnosti

ENERGOCHEMICA TRADING a. s. vznikla 23. augusta 2012, zápisom v OR SR. Medzi jej hlavné aktivity patrí sprostredkovanie predaja chemickej výroby spoločností zo skupiny ENERGOCHEMICA SE, sprostredkovanie nákupu hlavných surovín, obchodovanie s plynom a elektrinou, zabezpečenie spoločnej dátovej infraštruktúry jednotných informačných systémov.

# Orgány spoločnosti

Štatutárnym orgánom spoločnosti je predstavenstvo.

Zloženie predstavenstva k  31. 12. 2017: Ing. Ondrej Macko – predseda

 Ing. Martin Bartoš – člen

 Ing. Boris Kreheľ – člen ( od 26.5.2017)

 Ing. Jozef Balko – člen ( do 25.5.2017)

Za spoločnosť konajú 2 členovia predstavenstva.

Spoločnosť má dozornú radu zloženú z troch členov.

 Zloženie dozornej rady k 31. 12. 2017: Ing. Jana Vráblová – člen

 Vlasta Vlhová – člen (od 8.3.2017)

 Ing. Rastislav Počubay – člen

 Ing. Peter Planka – člen (do 7.3.2017)

Žiadne ďalšie orgány spoločnosť zriadené nemá.

# Organizačná štruktúra



# Iné dôležité informácie

Spoločnosť nemá žiadnu organizačnú zložku v zahraničí, ani nenadobudla žiadne vlastné podiely.

Spoločnosť je k 31. decembru 2017 spoločníkom s ručením obmedzeným v sesterskej spoločnosti TP 2, s.r.o. s výškou vkladu 750 EUR a podielom na hlasovacích právach 0,00348284 %.

Spoločnosť nie je neobmedzene ručiacim spoločníkom v iných spoločnostiach.

V roku 2017 bol spoločnosti priznaný grant "D4E" vo výške 2 234 550 EUR na výskumný projekt. Spoločnosť načerpala v roku 2017 prvú finančnú tranžu v celkovej hodnote 603 328,50 EUR. V roku 2017 rozpustila z časového rozlíšenia sumu oprávnených výdavkov do výnosov proporcionálne podľa skutočnej hodnoty vynaložených nákladov vo výške 78 919,66 EUR.

# Správa o činnosti spoločnosti

# Všeobecný hospodársky vývoj

Tržby chemického priemyslu na Slovensku sa v roku 2017 vyvíjali pozitívne. Bolo tomu tak vďaka rastúcemu dopytu zo strany automobilového priemyslu a rastúcej cene ropy.

Vzhľadom na veľkosť ekonomiky SR a jej prepojenosť, trendy v Slovenskej republike kopírujú trendy európskeho chemického priemyslu. V oblasti produktov patriacich do predajného portfólia spoločnosti zaznamenal najvýznamnejší cenový nárast trh elektrolýznych výrobkov. Cenové pohyby vyplývali z odstavovania amalgámových elektrolýz, ktoré sú v zmysle legislatívnych požiadaviek EU nahrádzané elektrolýzami membránovými.

# Vývoj na trhu a údaje o významných rizikách a neistotách

Celkovo možno označiť vyhliadky svetového chemického priemyslu za dobré. Aj v roku 2018 sa očakáva rast približne na úrovni 2,8 %. Ako v predchádzajúcom roku, najvyšší rast chemickej produkcie sa predpokladá v Číne a v Indii. V Slovenskej republike, v súlade s očakávaniami rastu HDP, by rast chemického priemyslu mohol dosiahnuť 4%. Na raste cien chemickej produkcie bude mať svoj podiel aj nárast cien vstupov, v roku 2018 predovšetkým elektrickej energie.

Manažment spoločnosti priebežne vyhľadáva a vyhodnocuje nové možnosti rozvoja skupiny, optimalizuje proces predaja a eliminuje rezervy na strane nákupu. Aj v najbližšom období bude potrebné zameriavať pozornosť do oblasti HR, aby personálne zabezpečenie korešpondovalo s definovanou stratégiou.

# Hospodárenie spoločnosti

# Výnosy

|  |  |  |  |
| --- | --- | --- | --- |
| **Typ výnosu v EUR** | **2017** | **2016** | **Zmena v %** |
| Predaj tovaru | 8 660 554 | 6 377 159 | 36 % |
| IT služby | 1 405 051 | 1 288 096 | 9 % |
| Sprostredkovanie predaja | 7 608 564 | 6 740 267 | 13 % |
| Aktivácia | 191 152 | 140 853 | 36 % |
| Ostatné výnosy | 1 949 271 | 931 820 | 109 % |
| **Spolu**  | **19 814 592** | **15 478 195** | **28 %** |

**Predaj tovaru**

V roku 2017 bol v štruktúre výnosov z predaja tovaru najvýraznejšie zastúpený predaj energií (zemný plyn a el. energia). Spoločnosť zabezpečuje dodávku energií pre vybrané sesterské spoločnosti skupiny, ale zabezpečuje aj predaj externým subjektom. Počas roka 2017 zabezpečovala spoločnosť aj nákup vybraných strategických chemických surovín pre výrobné účely svojich sesterských spoločností.

 Išlo najmä o tieto suroviny: hmota elektródová, vinylacetát technický, metanol, hydroxid sodný a fenol.

 Finančný prehľad o štruktúre výnosov z predaja tovaru poskytuje tabuľka:

|  |  |  |  |
| --- | --- | --- | --- |
| **Typ výnosu v EUR** | **2017** | **2016** | **Zmena v %** |
| Predaj zemného plynu | 4 544 081 | 4 680 685 | -3 %  |
| Predaj elektrickej energie  | 1 014 980  | 852 457 | 19 % |
| Predaj plastových výplní | 114 465 | 31 598 | 262 % |
| Predaj surovín | 2 987 028 | 812 419  | 268 % |
| **Spolu**  | **8 660 554** | **6 377 159** | **36 %** |

 **IT služby**

Spoločnosť poskytuje technickú aj softvérovú podporu pre spoločnosti v skupine ENERGOCHEMICA (1 251 tis. EUR). Mierny nárast tržieb z predaja IT služieb o 9% (117 tis. EUR) súvisel s uzavretím nových zmlúv o poskytovaní IT služieb aj mimo skupinu.

 **Sprostredkovanie predaja**

Nárast výnosov spoločnosti z dôvodu sprostredkovania nákupu a predaja o 868 tis. EUR súvisel s uzavretím novej zmluvy na obstaranie elektrickej energie pre sesterskú spoločnosť Fortischem a. s.

**Aktivácia**

Sumy predstavujú objem nákladov spoločnosti na odbornú technickú činnosť vlastných zamestnancov v súvislosti s realizovanými investičnými projektmi.

**Ostatné výnosy**

V ostatných výnosoch za rok 2017 tvoria významnú časť novo poskytované služby do skupiny z dôvodu centralizovania niektorých činností (správa majetku + 286 tis. EUR, služby v oblasti výskumu a vývoja +680 tis. EUR, správa areálu v Šamoríne + 126 tis).

# Náklady

|  |  |  |  |
| --- | --- | --- | --- |
|  | **2017** | **2016** | **Zmena v %** |
| Náklady na predaný tovar | 8 072 321 | 5 604 068 | 44 % |
| Služby | 2 670 788 | 2 333 176 | 14 % |
| Mzdové náklady | 5 264 577 | 4 663 312 | 13 % |
| Náklady na sociálne poistenie | 1 742 909 | 1 193 973 | 46 % |
| Spotreba materiálu | 206 355 | 207 151 | 0 % |
| Odpisy a opravné položky | 334 084 | 464 448 | -28 % |
| Ostatné náklady | 317 740 | 148 515 | 114 % |
| **Spolu** | **18 608 774** | **14 614 643** | **27 %** |

**Náklady na predaný tovar**

Ročný nárast nákladov na obstaranie predaného tovaru koreluje s nárastom tržieb z predaja tovaru. Celkový nárast týchto nákladov o 2,4 mil. EUR bol spôsobený: nárastom nákladov 2 mil. EUR na vyskladnenie nakúpených vybraných strategických surovín (re-predaj do skupiny a externý predaj hydroxidu sodného) a nárastom nákladov + 359 tis. EUR súvisiacich s vyskladnením energií (elektrická energia a zemný plyn).

**Mzdové náklady a náklady na sociálne poistenie**

Medziročný nárast mzdových nákladov súvisí s rastom počtu zamestnancov. Výraznejší nárast nákladov na sociálne poistenie je spôsobený medziročným rastom max. vymeriavacieho základu pre platby do sociálnej a zdravotných poisťovní. Čiastočne má na medziročný nárast vplyv aj zmena vnútornej štruktúry zamestnancov.

**Služby**

Zvýšenie nákladov na nájom o 337 tis. EUR súvisí najmä s novými zmluvnými vzťahmi uzavretými so sesterskými spoločnosťami  za rezervovanú kapacitu terminálu na stláčanie, čistenie a uskladnenie NaOH a za nájom nebytových priestorov z dôvodu prechodu zamestnancov zo správy majetku, výskumu a vývoja a IT do ECHT.

**Odpisy a opravné položky**

Zníženie odpisov súvisí s vyradením majetku v priebehu roka 2017.

**Ostatné náklady**

Najväčší podiel na náraste ostatných nákladoch má navýšenie poistného v rámci holdingovej zmluvy s Kooperatívou - poistenie majetku, zvýšenie daní z nehnuteľností v dôsledku nákupu pozemkov v Strážskom.

# Ľudské zdroje

|  |  |  |  |
| --- | --- | --- | --- |
| **Ukazovateľ** | **2017** | **2016** | **Zmena v %** |
| Priemerný prepočítaný stav zamestnancov (osoby) | 140 | 98 | 42,86% |
| z toho: ženy (osoby) | 57 | 39 | 46,15% |
|  muži (osoby) | 83 | 59 | 40,68% |
| z toho: vedúci zamestnanci (osoby) | 23 | 17 | 35,29% |
|  THP (osoby) | 117 | 81 | 44,44% |

Priemerný počet zamestnancov sa v roku 2017 zvýšil o 42,86 % oproti predchádzajúcemu účtovnému obdobiu a to v súvislosti s personálnym dobudovaním organizačných jednotiek.

V oblasti riadenia a rozvoja ľudských zdrojov boli ciele v roku 2017 zamerané predovšetkým na:

* výber zamestnancov spĺňajúcich kvalitatívne predpoklady na výkon funkcií s cieľom personálne dobudovať organizačné jednotky v súlade s úpravami v Organizačnej štruktúre
* adaptačný proces, ktorého cieľom je pomôcť novo-nastúpenému zamestnancovi v čo najkratšom čase podávať plnohodnotný výkon
* vzdelávanie riadiacich zamestnancov na všetkých stupňoch riadenia zvyšujúce ich morálnu, profesijnú a riadiacu úroveň a vedúce k proaktivite prostredníctvom:
	+ základných aj nadstavbových modulov kurzového komplexu Proaktívny manažér
	+ pokračovania vo vzdelávacom projekte Koučing
	+ prehĺbenia vedomostí z oblasti Personálneho manažmentu a vybraných problémov z praxe
	+ zavedenia nového kurzového komplexu pre absolventov Proaktívneho manažéra - Aplikačný servis - zameraného na rozvoj získaných znalostí a zručností a ich aktívne uplatňovanie v praktickom vedení ľudí.
* zefektívnenie realizácie systému odmeňovania a hodnotenia zamestnancov
s cieľom udržania motivovaných a výkonných zamestnancov

Ako stabilný zamestnávateľ vytvára spoločnosť pre zamestnancov také podmienky, aby boli motivovaní, vysoko výkonní, tímovo orientovaní a kreatívni, pre ktorých práca patrí medzi najvyššie priority.

# Finančná výkonnosť, finančné a prevádzkové výsledky

V roku 2017 spoločnosť hospodárila s výsledkom hospodárenia po zdanení - ziskom na úrovni 1 155 756 EUR (2016: 321 778 EUR). Bližšie informácie o významných vplyvoch na tvorbu prevádzkového zisku vo výške 1 206 tis. EUR sú uvedené v častiach 2.3.1 Výnosy a 2.3.2 Náklady.

Na celkové hospodárenie spoločnosti mal vplyv aj vývoj výsledku hospodárenia z finančnej činnosti -259 tis. EUR v roku 2017, - 524 tis. EUR v roku 2016. Vyššia strata z finančnej činnosti v roku 2016 bola ovplyvnená aj kurzovými stratami vzniknutými z prepočtu poskytnutého úveru materskej spoločnosti Energochemica SE (1,8 mld. CZK) za 1-3/2016, predčasné splatenie v marci 2016, v priebehu roka 2017 nebola realizovaná žiadna transakcia podobného charakteru.

V roku 2017 nárast úrokov z prijatých vnútro-skupinových úverov z dôvodu navýšenia istiny úverov v priebehu roku 2017. V roku 2016 boli finančné náklady spoločnosti ovplyvnené aj úrokmi z emisie dlhopisov vo výške 547 tis. EUR. Spoločnosť uskutočnila spätný odkup celej emisie dlhopisov v marci a apríli 2016.

# Návrh na rozdelenie zisku alebo na úhradu straty

Návrh predstavenstva valnému zhromaždeniu je zaúčtovať účtovný zisk vo výške 1 155 756 EUR  na účet 428 – Nerozdelený zisk minulých rokov.

# Výskum a vývoj

Od roku 2017 spoločnosť v rámci líniovej organizácie aktivít holdingu a zvýšenia hospodárnosti výskumných aktivít v rámci skupiny, prijala do pracovného pomeru zamestnancov oddelení výskumu a vývoja svojich sesterských spoločností. Spoločnosť v roku 2016 nebola vlastníkom vývojových projektov.

# Životné prostredie

Činnosť spoločnosti nemá negatívny vplyv na životné prostredie.

# Významné skutočnosti po termíne ročnej závierky

Po 31. decembri 2017 nenastali žiadne nasledovné udalosti, ktoré by mali vplyv na účtovnú závierku spoločnosti.

# Výhľad spoločnosti

V roku 2018 spoločnosť očakáva tržby z predaja tovaru vo výške 13,8 mil. EUR. Nosnými položkami by sa mali stať najmä tržby z nákupu a následného re-predaja tovaru a energetických médií pre spoločnosti mimo skupinu. Za centrálne poskytované služby v oblasti obchodných aktivít – nákup surovín a predaj výrobkov hlavnej činnosti - realizované pre spoločnosti v skupine, predpokladáme tržby v objeme 7,3 mil. €. V rámci tržieb za služby spoločnosť predpokladá výnosy vo výške 4,1 mil. EUR najmä z poskytovaných služieb kompetenčného centra informatiky a služieb vývoja.

V Bratislave, dňa 15.5.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Ondrej Macko Ing. Boris Kreheľ predseda predstavenstva člen predstavenstva